Koostöö tegijad ja kaastavad

02.09.2025 nr 7-1/14-28

Detailplaneeringu avalik väljapanek 

Põhja-Sakala Vallavalitsus teatab, et Põhja-Sakala Vallavolikogu 28.08.2025 otsusega nr 305 võeti vastu Suure-Jaani linnas Tallinna tn 24 katastriüksuse ja lähiala detailplaneering, AB Artes Terrae OÜ töö nr 24104DP3 (edaspidi detailplaneering).

Detailplaneeringu koostamine algatati eesmärgiga kaaluda võimalusi Tallinna tn 24 
katastriüksusel asuva vana koolimaja laiendamiseks/rekonstrueerimiseks kaasaegset õpikeskkonda pakkuvaks tänapäevaseks õppehooneks/hooneteks ja planeeringualal turvalise keskkonna loomiseks. Planeeringuala pindalaga ligikaudu 17 000 m2 hõlmab munitsipaalomandis olevat Tallinna tn 24 katastriüksust (76001:001:0009) ja selle lähiala.

Planeeringulahendus näeb ette hoonestusalana võimalikult suure ala, et 
visioonikavandi koostamisel oleks võimalus pakkuda välja erinevaid lahendusi. Juurde ehitamise täpne lahendus saab selgeks edasisel projekteerimisel. Detailplaneeringuga ei piirata ehitusprojekti koostamisel hoonete ehituslikke tingimusi – lubatud on kõik võimalikud lahendused, mis sobivad kokku olemasolevate hoonete arhitektuuriga ja hoonetele esitatavate ohutusnõuetega. 
Tallinna tn 24 krundile on lubatud püstitada kuni 5 hoonet suurima lubatud ehitisealuse pinnaga 8170 m2 ja suurima lubatud kõrgusega 14 m. 
Detailplaneeringuga tehakse ettepanek üldplaneeringu muutmiseks ühiskondlike ehitiste katastriüksuse täisehituse protsendi osas.

Detailplaneeringu koostamisest huvitatud isik on Põhja-Sakala Vallavalitsus.

Planeerimisseaduse § 87 lg 1 alusel korraldab vallavalitsus detailplaneeringu avaliku väljapaneku. 
Detailplaneeringu materjalidega saab tutvuda 17.09.2025 – 17.10.2025 valla veebilehel: https://www.pohja-sakala.ee/detailplaneering ja tööajal Põhja-Sakala vallamajas (Lembitu pst 42, Suure-Jaani linn, Viljandi maakond).  

Avaliku väljapaneku jooksul on igal isikul õigus avaldada detailplaneeringu kohta arvamust. Arvamused palume esitada aadressil info@pohja-sakala.ee või Lembitu pst 42, 71502 Suure-Jaani linn). 

Detailplaneeringu avaliku väljapaneku tulemuste avalik arutelu korraldatakse 45 päeva jooksul pärast avaliku väljapaneku lõppemist juhul, kui avaliku väljapaneku kestel esitatakse kirjalikke arvamusi ja arvamusi ei saa arvesse võtta.

Detailplaneeringu avalikust arutelust teatame hiljemalt 14 päeva enne avaliku arutelu algust. 

Lugupidamisega

allkirjastatud digitaalsel
Jaanus Rahula
abivallavanem

Kaja Notta, kaja.notta@pohja-sakala.ee, 510 6794